Theo Vennemann
Theo Vennemann er en tysk sprogforsker, professor i tysk og teoretisk lingvistik ved München Universitet 1974-2005.
Vennemann har i bl.a. Europa Vasconica − Europa Semitica (2003) argumenteret for, at store dele af ordforrådet i vesteuropæiske sprog må stamme fra to grupper af ellers ukendte sprog fra neolitikum; den ene anser han for beslægtet med vore dages baskisk, den anden med semitiske sprog. Han har desuden påvist levn fra keltisk i moderne engelsk syntaks.